Fynsverket

Fynsverket  er et kombinert kullkraftverk og oljekraftverk ved Odense kanal utenfor Odense på det nordlige Fyn i Danmark. Det har en installert produksjonskapasitet på 728 MW fordelt på åtte blokker / turbiner, hvorav den ene er på hele 443 MW, den fjerde kraftigste kraftverksblokk i Danmark. Operatør var opprinnelig Vattenfall, men i 2014 ble anlegget solgt til 'Fjernvarme Fyn', hvor Odense kommune var største aksjonær.Fynsværket solgt for 600 millioner  - TV2. Besøkt 27. september 2017..Fjernvarme Fyn køber Fynsværket for 1,1 mia kroner - Ingeniøren.dk, 19. des 2014. Besøkt 27. september 2017.

Anlegget er et såkalt kraftvarmeverk som gjenbruker varmespillet fra kraftproduksjonen, og selger dette videre som fjernvarme.

Anlegget ble utbygd i 1974–1991. Brenselstypen er kull og subsidiært olje. Det kan også fyres på bioetanol og naturgass. Det er landets sjette største kraftverk målt etter installert produksjonseffekt. 

De totale CO2-utslippene i 2008 var ca. 1 964 600 tonn, mens det samme årets kvote var 1,331 mill tonn.
EU – liste over CO2-utslipp per installasjon.

I samme område ligger også Odense kraftvarmeverk, som 'Fjernvarme Fyn' også kjøpte i desember 2014, som del av samme transaksjonen hvor Fynsverket ble kjøpt. Odense kraftvarmeverk er et avfallsforbrenningsanlegg med produksjon på 24 MW elektrisitet.Fjernvarme Fyn køber Fynsværket for 1,1 mia kroner - Ingeniøren.dk, 19. des 2014. Besøkt 27. september 2017.

Se også
 Liste over verdens største kullkraftverk

Referanser

Eksterne lenker
 IndustCards – «Coal-Fired Plants in Denmark».

Kategori:Kullkraftverk i Danmark
Kategori:Oljekraftverk i Danmark
Kategori:Gasskraftverk i Danmark
Kategori:Varmekraftverk i Danmark
Kategori:Byggverk i Odense kommune